**DEJEPIS- UČEBNÉ OSNOVY 5.ROČ.**

**ÚVOD**

Vzdelávací štandard nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.

Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov, ktoré sú vyjadrené kognitívne odstupňovanými konkretizovanými cieľmi – učebnými požiadavkami.

Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa jednotlivých tematických celkov a v chronologickom usporiadaní. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací štandard z dejepisu ako program aktivity žiakov je koncipovaný tak, aby vytváral možnosti na tie kognitívne činnosti žiakov, ktoré operujú s pojmami, akými sú hľadanie, pátranie, skúmanie, objavovanie lebo v nich spočíva základný predpoklad poznávania a porozumenia minulosti. V tomto zmysle nemajú byť žiaci len pasívnymi aktérmi výučby a konzumentmi hotových poznatkov, ktoré si majú len zapamätať a následne zreprodukovať.

**CHARAKTERISTIKA PREDMETU**

Hlavnou funkciou dejepisu je kultivovanie historického vedomia žiakov ako celistvých osobností a uchovávanie kontinuity historickej pamäti v zmysle odovzdávania historických skúseností či už z miestnej, regionálnej, celoslovenskej, európskej alebo svetovej perspektívy.

Súčasťou jej odovzdávania je predovšetkým postupné poznávanie takých historických udalostí, javov a procesov v čase a priestore, ktoré zásadným spôsobom ovplyvnili vývoj slovenskej i celosvetovej spoločnosti a premietli sa do obrazu našej prítomnosti. Žiaci si prostredníctvom dejepisu postupne osvojujú kultúru spoločenskej komunikácie a demokratické spôsoby svojho konania, lebo chápanie, vnímanie a porozumenie historických procesov predstavuje jeden zo základných predpokladov komplexného poznávania ľudskej spoločnosti.

V procese výučby dejepisu na základnej škole sa kladie osobitný dôraz na dejiny 19. a 20. storočia preto, lebo v nich môžeme nájsť z väčšej časti korene súčasných spoločenských javov i problémov. Dejepis vedie žiakov k vzťahu k vlastnej minulosti cez prizmu prítomnosti ako súčasti rozvíjania, korigovania, kultivovania a zachovávania ich historického vedomia, v ktorom rezonuje i vzťah k minulosti iných národov a etník. Rovnako tak k pochopeniu a rešpektovaniu kultúrnych a iných odlišností ľudí, rôznych diverzifikovaných skupín a spoločenstiev. Má tiež prispievať k rozvíjaniu hodnotovej škály demokratickej spoločnosti. Dejepis pripisuje dôležitosť aj demokratickým hodnotám európskej civilizácie.

**CIELE PREDMETU**

Žiaci

* nadobudnú spôsobilosť orientovať sa v historickom čase,
* nadobudnú spôsobilosť orientovať sa v historickom priestore,
* naučia sa čítať a používať dejepisnú mapu,
* získajú základné vedomosti a spôsobilosti z oblasti vybraných historických udalostí, javov, procesov z národných a svetových dejín,
* nadobudnú spôsobilosť pochopiť príčiny, priebeh a dôsledky historických udalostí,

 získajú schopnosti poznávať históriu na základe analýzy primeraných školských historických písomných, obrazových, hmotných

a grafických prameňov a sú schopní týmto prameňom klásť primerane adekvátne otázky,

* rozvinú si komplex kompetencií – spôsobilostí, schopností rozvíjať a kultivovať kultúrny dialóg a otvorenú diskusiu ako základný princíp fungovania histórie i školského dejepisu v demokratickej spoločnosti.

 osvoja si postupne spôsobilosť historickej kultúry ako schopnosti orientovať sa v mnohosti kultúrnych situácií, v ktorých sa stretávame

s históriou.

**Základné predmetové kompetencie (spôsobilosti)**

**Žiaci si kladú otázky a použijú ich na osvojovanie daných významov, ktoré súvisia s riešením základných operácií:**

**s historickým časom**

* zaraďovať historické udalosti, javy, procesy a osobnosti chronologicky,
* zaraďovať historické udalosti, javy, procesy a osobnosti synchrónne,

* rozpoznať postupne nerovnomernosť historického vývoja,
* využívať medzníky ako prostriedok orientácie v minulosti.

**s historickým priestorom**

* rozlišovať miestny, regionálny, národný, globálny historický priestor,
* zaraďovať historické udalosti, javy, procesy a osobnosti v historickom priestore,
* rozpoznať podmienenosť medzi historickým priestorom a spôsobom života a obživy človeka, spoločnosti.

**s historickými faktami, udalosťami, javmi a procesmi a ich hodnotiacim posudzovaním**

* vymedziť jednotlivú historickú udalosť, jav, proces, osobnosť,
* popísať jednotlivé historické udalosti, javy, procesy, osobnosti na základe určujúcich znakov,
* rekonštruovať konanie a postoje ľudí v minulosti,
* skúmať konanie ľudí v daných podmienkach a vysvetľovať ho,
* určiť príčiny jednotlivých historických udalostí, javov, procesov,
* vymedziť dôsledky jednotlivých historických udalostí, javov, procesov,
* rozpoznať charakteristické znaky jednotlivých historických období,
* rozpoznať základné faktory, ktoré ovplyvňovali historický vývoj.

**Žiaci aplikujú svoje otázky v nových situáciách, v skúmateľských postojoch a pracovných postupoch pri vyšetrovaní, pátraní v školských historických písomných, obrazových, grafických a hmotných prameňoch – stopách po minulosti**

* pri vymedzovaní predmetu skúmania, napríklad **písomného úryvku z prameňa, mapy, grafu, diagramu,**
* pri vytvorení plánu skúmania, napríklad **fotografie,** **historického obrazu,**
* pri komunikácii v tíme o výsledkoch skúmania, napríklad **pästného klinu, nástroja** **pomocou zmyslov, v** **múzeu, archíve,**
* pri vytvorení záznamu zo skúmania, napríklad **o** **ľuďoch, predmetoch a** **veciach na** **karikatúre, verbálneho textu.**

**pri vyhľadávaní relevantných informácií**

* z rôznych zdrojov–textov verbálnych, obrazových, grafických, i z textov kombinovaných,
* z učebníc, cvičebníc, pracovných zošitov, slovníka cudzích slov, atlasov, novín, časopisov, z webových stránok,
* z populárno-vedeckej literatúry a historickej beletrie.

**pri využívaní týchto informácií a verifikovaní ich hodnoty**

* vyberaní informácií, napríklad **z** **úryvku písomného prameňa, z učebnice, z** **internetu,**
* organizovaní informácií, napríklad **prostredníctvom poznámok, kľúčových** **pojmov,** **pamäťových máp, obrazového materiálu,**
* porovnávaní informácií, napríklad **podobnosti a** **odlišnosti, porovnať staré a nové, čo sa zmenilo a čo sa nezmenilo,**
* rozlišovaní a triedení informácií, napríklad **rozlíšiť fakt, fikciu prostredníctvom karikatúry, legendy, povesti, spomienky,**
* zaraďovaní informácií, napríklad **na časovú priamku historické udalosti, do tabuľky, grafu, diagramu,**
* kritickom zhodnotení rôznych zdrojov informácií, napríklad **zhodnotením** **viacerých webových stránok na jednu tému.**

**pri štruktúrovaní výsledkov, výstupov a potvrdení vybraného postupu**

* zoradení výsledkov, napríklad **na časovú priamku,** **do Vennovho diagramu,** **do tabuľky, do schém,** rozpoznaní podstatného od nepodstatného, napríklad **určovaním kľúčových** **pojmov, postupným vymedzovaním,** **historických** **pojmov v texte, zostavovaním** **pojmov do pamäťovej mapy,**
* integrovaní výsledkov do chronologického a historického rámca, napríklad **prostredníctvom chronologickej tabuľky,**
* vyhodnocovaní správnosti postupu, napríklad **overovaním historických** **faktov,**
* tvorbe súboru vlastných prác, produktov (portfólio), napríklad **obrazového materiálu, plagátu, letáku, nákresu, kresby.**

„Učenie o histórii začína vtedy, keď žiak zameria svoju pozornosť, napríklad na základe otázky, záujmu či vonkajšieho podnetu vo vzťahu k histórii ako celku a vníma z nej vybrané primerané materiály z minulosti. S týmto materiálom potom pracuje pomocou vecnej analýzy. Ďalším jeho krokom je interpretácia popísaného a hľadanie vzťahov k iným historickým svedectvám. Následne žiak hľadá historický i osobný význam, vytvára hodnotový súd. Ten sa potom stáva východiskovým bodom pre proces komunikácie s ostatnými a podnecuje ďalšie otázky vo vzťahu k minulosti, prítomnosti a budúcnosti. Môže rovnako tak viesť ku konaniu, vytváraniu produktov žiakovej činnosti, k vlastnému zobrazeniu a výkladu histórie, čo možno tiež chápať ako určité rozšírenie histórie ako celku. Všetky tieto naznačené kroky možno zhrnúť do nasledujúcich špecifických kompetencií učenia sa o histórii. **1. pozorovanie** **2. analýza** **3.** **interpretácia 4. hodnotenie 5. produkcia.**“

Uvedený komplex predmetových kompetencií sa konkretizuje vo vzdelávacom štandarde.

**VZDELÁVACÍ ŠTANDARD**

**Človek v premenách času a priestoru**

|  |  |  |  |  |  |
| --- | --- | --- | --- | --- | --- |
|  |  | **Výkonový štandard** | |  | **Obsahový štandard** |
|  | | | |  |  |
| **Žiak na konci 5. ročníka základnej školy vie/dokáže:** | | | |  |  |
|  použiť správne pojmy, ktoré súvisia s tokom času, | | | |  | minulosť, prítomnosť, budúcnosť |
|  zakresliť na časovú | | priamku | časové kategórie od | blízkych po | deň, mesiac, rok, dátum, letopočet |
| vzdialené, |  |  |  |  | kalendár |
|  preskúmať okolie svojho bydliska, | | | |  | desaťročie, storočie, tisícročie |
|  rozpoznať staré od nového | | |  |  | bydlisko, obec, región, Slovensko |
|  rozpoznať, čo sa zmenilo za posledný rok jeho života, | | | |  | rodinný album, fotografia |
|  zaznamenať rozprávanie rodinných príslušníkov o minulosti, | | | | | generácia, rodostrom |
|  rozlíšiť jednotlivé generácie vo svojej rodine, | | | |  | historické pramene (písomné, obrazové, hmotné) |
|  rozlíšiť jednotlivé druhy historických prameňov, | | | |  | múzeum, knižnica, archív, školská kronika |
|  rozpoznať | rozdiel medzi zemepisnou a dejepisnou mapou, | | | | mapa |
|  zostaviť | obrazový | materiál | o pohybe ľudí | v minulosti | vysťahovalectvo, prisťahovalectvo, stretávanie kultúr |
| a prítomnosti, | |  |  |  | základné analytické otázky: |
|  pracovať so školskými historickými prameňmi, ktoré približujú | | | | | Kto je autorom prameňa? Kedy bol napísaný prameň? Čo je obsahom |
| danú tematiku. | |  |  |  | prameňa? Komu bol prameň určený? Aký bol zámer autora prameňa? |
|  |  |  |  |  |  |

|  |  |
| --- | --- |
|  | |
| **Človek a komunikácia** |  |
|  |  |
| **Výkonový štandard** | **Obsahový štandard** |
|  |  |
| **Žiak na konci 5. ročníka základnej školy vie/dokáže:** | jazyk, písmo, kniha, noviny, rozhlas, televízia, internet |
|  rozlíšiť jednotlivé druhy komunikácie medzi ľuďmi, | náboženstvo |
|  prerozprávať príbeh z minulosti svojho regiónu, | legendy, mýty, povesti |
|  identifikovať dôsledky konfliktov a vojen pre | človeka konflikt, vojna, detský vojak, mier, obete |
| a prostredie, v ktorom žije, | detská práca |

* zdôvodniť stálu prítomnosť vojen v minulosti a prítomnosti,
* pracovať so školskými historickými prameňmi, ktoré približujú danú tematiku.

**PRIEREZOVÉ TÉMY, MEDZIPREDMETOVÉ VZŤAHY**

Na úrovni nižšieho sekundárneho vzdelávania zavádza Štátny vzdelávací program tieto prierezové tematiky :

1. MULTIKULTÚRNA VÝCHOVA - využitie

- príčiny sťahovania ľudí

- kolonizácia

- druhy detskej práce

- zaujať stanovisko k problému detskej práce

- generácia v rodinnom kontexte.

( medzipredmetové vzťahy s geografiou, OV )

2. MEDIÁLNA VÝCHOVA

- prostriedky dorozumievania medzi ľuďmi

- moderné masovokomunikačné prostriedky

( medzipredmetové vzťahy s HV, informatikou, SJ a L )

3. OSOBNOSTNÝ A SOCIÁLNY ROZVOJ

- čo sa zmenilo resp. nezmenilo v mieste bydliska

- meniny, narodeniny, sviatky

- rodostrom svojej rodiny , príbeh zo života rodiny

- druhy historických prameňov

- zaznamenať rozprávanie starých rodičov o škole z čias ich mladosti

( SJ a L, OV )

4. ENVIROMENTÁLNA VÝCHOVA

- zmeny v mieste bydliska

- vplyv dopravných prostriedkov na životné prostredie svojho regiónu

- oddelenie remeselníkov od roľníkov

- rozdiely medzi prírodnou a umelou energiou

- využívanie prírody v prospech človeka

- príčiny hľadania nových zdrojov energie

- vynálezy, kt. pomohli človeku využiť energiu vo svoj prospech

- zneužívanie prírody človekom

( Geografia, OV, fyzika, prírodopis )

5. DOPRAVNÁ VÝCHOVA

- najdôležitejšie dopravné prostriedky

- spôsoby dopravy v minulosti a dnes

(Geografia )

6. OCHRANA ČLOVEKA A ZDRAVIA ( ŽIVOTA )

- historická udalosť, osobnosť, ktorú pripomína pomník, pamätník, pamätná tabuľa

- najstaršie druhy slovanského písma

- dôsledky vojen pre človeka a prostredia, v ktorom žije

- vojny v minulosti a prítomnosti

( VV, OV, SJ a L )

7. TVORBA PROJEKTU A PREZENTAČNÉ ZRUČNOSTI

- zostaviť tabuľku dátumov štátnych, cirkevných sviatkov a pamätných dní

- zakresliť na časovú priamku významné údaje zo života rodiny

- vytvoriť jednoduchú časovú priamku

- zostaviť rodostrom

- usporiadať širokú škálu historických obrázkov a objektov

- pátrať po starých školských zošitoch a učebniciach

- zostaviť tabuľku najdôležitejších dopravných prostriedkov

- nakresliť znak cechu

- príklady na zneužívanie prírody človekom

- zhodnotiť význam vynálezu kníhtlače

- zostaviť správu o vojenskom konflikte v súčasnosti

( VV, OV, SJ, Prírodopis, Matematika )

**UČEBNÉ ZDROJE**

 M. Miháliková - M. Tonková: Dejepis pre 5. ročník ZŠ

 Štátny , školský vzdelávací program

 Encyklopédie

 Noviny, časopisy – Historická revue – vystrihnuté články

 Historické mapy, náčrty

 Fotografie, obrázky

 Kronika školy

 Počítač, internet, DVD, video

 Beletria – historická literatúra, literatúra faktu

 Karikatúry, grafy

**HODNOTENIE PREDMETU**

Pri hodnotení premetu treba brať do úvahy množstvo aspektov. Učivo by malo byť súhrnom poznatkov, vedomostí, schopností a zručností, ktoré by mali u žiaka pretrvať.

Medzi vedomosti treba zaradiť aj schopnosť získavať tieto vedomosti, postoje

a hodnotovú orientáciu žiaka.

Pri hodnotení a klasifikácii treba prihliadať na individuálne schopnosti a danosti

každého žiaka.

Hodnotíme :

 Poznatky faktografického charakteru, terminológie

 Stupeň chápania, pochopenia, čo daný fakt, jav znamená, aký má zmysel

 Orientácia v problematike

 Interpretácia historických faktov

 Vlastné myslenie, úvahy, posudzovanie, názor

 Práca s mapou, historickými prameňmi, materiálom, ich interpretácia a hodnotenie

 Schopnosti a zručnosti súvisiace s orientáciou v problematike a prostriedkoch

 Orientácia v učebnici a ďalších pomôckach

 Orientácia v knižnici, poznať a vyhľadávať rôzne doplnkové materiály a texty

 Diskutovanie k danému problému, vedieť argumentovať, schopnosť počúvať druhých

 Schopnosť vedieť klásť a správne formulovať otázky

 Práca so zošitom, poznámkami

 Vedieť vytvoriť projekt, prezentovať ho

Predmetom preverovania a hodnotenia v dejepise musí byť celý systém ukazovateľov:

a) Vedomosti a schopnosti – ústne preverovanie, krátke písomné previerky, tematické previerky alebo testy, polročné previerky alebo testy

b) Projekty, prezentácie, referáty na základe žiakovej iniciatívy, na základe zadanej úlohy

c) Aktivita žiakov pri práci na hodine – analýza premenného materiálu, interpretácia

d) Správnosť a rýchlosť – riešenie vytypovaných úloh

e) Práca s poznámkami – obsahová úroveň, úprava

f) Prístup k predmetu – pomôcky, domáce úlohy.

|  |  |  |  |  |
| --- | --- | --- | --- | --- |
|  |  |  |  |  |